Ühisettepanek: NÕUKOGU MÄÄRUS, millega muudetakse määrust (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias /* JOIN/2012/04 final - 2012/0057 (NLE) */





SELETUSKIRI (1) Nõukogu määrusega (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias,[1] on ÜRO Julgeolekunõukogu resolutsiooni 1844 (2008) kohaselt kehtestatud piiravad meetmed kõnealuse määruse I lisas nimetatud üksuste ja isikute suhtes. (2) 22. veebruaril 2012 võttis ÜRO Julgeolekunõukogu vastu resolutsiooni 2036 (2012), mille punktis 23 ta kinnitab, et tema hinnangul võib puusöe eksport Somaaliast ohustada Somaalias rahu, julgeolekut ja stabiilsust, ja otsustab volitada resolutsioonidega 751 (1992) ja 1907 (2009) loodud sanktsioonide komiteed kandma sellise tegevusega seotud isikuid ja üksusi nende isikute ja üksuste loetellu, kelle suhtes kohaldatakse resolutsiooniga 1844 (2008) ette nähtud sihtotstarbelisi meetmeid. (3) Nõukogu on jõudnud poliitilisele kokkuleppele uue ühist välis- ja julgeolekupoliitikat käsitleva otsuse vastuvõtmiseks, millega muudetakse otsust 2010/231/ÜVJP, et muu hulgas kehtestada liidus piiravad meetmed nende isikute ja üksuste suhtes, kelle sanktsioonide komitee on kandnud seoses eespool nimetatud tegevusega kõnealusesse loetellu. (4) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt. (5) Lisaks selgitati ÜRO Julgeolekunõukogu resolutsioonis 2002 (2011) erandit, mis on juba ette nähtud määrusega (EL) nr 356/2010 ning millega lubatakse teha kättesaadavaks rahalised vahendid, muud finantsvarad või majandusressursid, mis on vajalikud selleks, et ÜRO, tema asjaomased ametid või programmid, humanitaarorganisatsioonid, kellel on ÜRO Peaassamblees vaatleja staatus ja kes annavad humanitaarabi, ja nende rakenduspartnerid saaksid õigeaegselt tarnida Somaalia jaoks hädavajalikku humanitaarabi. Kõnealune selgitus tuleks lisada käesolevasse määrusesse. (6) Seepärast tuleks nõukogu määrust (EL) nr 356/2010 vastavalt muuta. 2012/0057 (NLE) Ühisettepanek: NÕUKOGU MÄÄRUS, millega muudetakse määrust (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 215 lõikeid 1 ja 2, võttes arvesse nõukogu 26. aprilli 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid[2], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut ning arvestades järgmist: (1) Nõukogu 26. aprilli 2010. aasta määrusega (EL) nr 356/2010, millega kehtestatakse teatavad piiravad meetmed teatavate füüsiliste ja juriidiliste isikute, üksuste ning asutuste suhtes seoses olukorraga Somaalias,[3] on ÜRO Julgeolekunõukogu resolutsiooni 1844 (2008) kohaselt kehtestatud piiravad meetmed kõnealuse määruse I lisas nimetatud üksuste ja isikute suhtes. (2) 22. veebruaril 2012 võttis ÜRO Julgeolekunõukogu vastu resolutsiooni 2036 (2012), mille punktis 23 ta kinnitab, et tema hinnangul võib puusöe eksport Somaaliast ohustada Somaalias rahu, julgeolekut ja stabiilsust, ja otsustab volitada resolutsioonidega 751 (1992) ja 1907 (2009) loodud sanktsioonide komiteed kandma sellise tegevusega seotud isikuid ja üksusi nende isikute ja üksuste loetellu, kelle suhtes kohaldatakse resolutsiooniga 1844 (2008) ette nähtud sihtotstarbelisi meetmeid. (3) […]. märtsil 2012 võttis nõukogu vastu otsuse 2012/…/ÜVJP, millega muudetakse otsust 2010/231/ÜVJP, et muu hulgas kehtestada liidus piiravad meetmed nende isikute ja üksuste suhtes, kelle sanktsioonide komitee on kandnud seoses eespool nimetatud tegevusega kõnealusesse loetellu. (4) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt. (5) Lisaks selgitati ÜRO Julgeolekunõukogu resolutsioonis 2002 (2011) erandit, mis on juba ette nähtud määrusega (EL) nr 356/2010 ning millega lubatakse teha kättesaadavaks rahalised vahendid, muud finantsvarad või majandusressursid, mis on vajalikud selleks, et ÜRO, tema asjaomased ametid või programmid, humanitaarorganisatsioonid, kellel on ÜRO Peaassamblees vaatleja staatus ja kes annavad humanitaarabi, ja nende rakenduspartnerid saaksid õigeaegselt tarnida Somaalia jaoks hädavajalikku humanitaarabi. Kõnealune selgitus tuleks lisada käesolevasse määrusesse. (6) Seepärast tuleks nõukogu määrust (EL) nr 356/2010 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 356/2010 muudetakse järgmiselt: (1) Artikli 2 lõige 3 asendatakse järgmise lõikega: „3. I lisa koosneb julgeolekunõukogu või sanktsioonide komitee poolt ÜRO Julgeolekunõukogu resolutsiooni 1844 (2008) kohaselt kindlaks määratud füüsilistest või juriidilistest isikutest, üksustest või asutustest: – a) kes osalevad tegevuses või toetavad tegevust, mis ohustab Somaalias rahu, julgeolekut või stabiilsust, sealhulgas tegevus, mis ohustab 18. augusti 2008. aasta Djibouti kokkulepet või poliitilist protsessi või ähvardab üleminekuaja föderaalinstitutsioone või Aafrika Liidu missiooni (AMISOM) Somaalias jõuga; – b) kes rikuvad relvaembargot ja artiklis 1 osutatud seotud meetmeid; – c) kes takistavad humanitaarabi toimetamist Somaaliasse või juurdepääsu humanitaarabile või selle jagamist Somaalias; – d) kes kohaldatavat rahvusvahelist õigust rikkudes poliitiliste või sõjaväeliste liidritena värbavad või kasutavad lapsi relvastatud konfliktides Somaalias; – e) kes vastutavad kohaldatava rahvusvahelise õiguse rikkumise eest Somaalias, sest nad on võtnud relvastatud konfliktides sihtmärgiks tsiviilisikuid, kaasa arvatud lapsi ja naisi, sealhulgas neid tappes ja sandistades, nende suhtes seksuaalset ja soolist vägivalda kasutades, neid röövides ja sunniviisiliselt ümber asustades ning rünnates koole ja haiglaid, või – f) kes kauplevad puusöega.” (2) Artikli 4 lõige 1 asendatakse järgmise lõikega: „1. Artikli 2 lõikeid 1 ja 2 ei kohaldata selliste rahaliste vahendite või majandusressursside kättesaadavaks tegemise suhtes, mis on vajalikud selleks, et ÜRO, tema asjaomased ametid või programmid, humanitaarorganisatsioonid, kellel on ÜRO Peaassamblees vaatleja staatus ja kes annavad humanitaarabi, ja nende rakenduspartnerid, sealhulgas kahe- või mitmepoolselt rahastatavad valitsusvälised organisatsioonid, kes osalevad ÜRO ühispöördumises Somaalia poole, saaksid õigeaegselt tarnida Somaalia jaoks hädavajalikku humanitaarabi.” (3) II lisa asendatakse käesoleva määruse lisas esitatud tekstiga. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja LISA „II LISA Pädevaid asutusi käsitlevat teavet sisaldavad veebisaidid ja aadress, millel Euroopa Komisjoni teavitada BELGIA http://www.diplomatie.be/eusanctions BULGAARIA http://www.mfa.government.bg TŠEHHI VABARIIK http://www.mfcr.cz/mezinarodnisankce TAANI http://um.dk/da/politik-og-diplomati/retsorden/sanktioner/ SAKSAMAA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html EESTI http://www.vm.ee/est/kat_622/ IIRIMAA http://www.dfa.ie/home/index.aspx?id=28519 KREEKA http://www1.mfa.gr/en/foreign-policy/global-issues/international-sanctions.html HISPAANIA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx PRANTSUSMAA http://www.diplomatie.gouv.fr/autorites-sanctions/ ITAALIA http://www.esteri.it/UE/deroghe.html KÜPROS http://www.mfa.gov.cy/sanctions LÄTI http://www.mfa.gov.lv/en/security/4539 LEEDU http://www.urm.lt/sanctions LUKSEMBURG http://www.mae.lu/sanctions UNGARI http://www.kormany.hu/download/5/35/50000/ENSZBT-ET-szankcios-tajekoztato.pdf MALTA http://www.doi.gov.mt/EN/bodies/boards/sanctions_monitoring.asp MADALMAAD http://www.minbuza.nl/sancties AUSTRIA http://www.bmeia.gv.at/view.php3?f_id=12750&LNG=en&version= POOLA http://www.msz.gov.pl PORTUGAL http://www.min-nestrangeiros.pt RUMEENIA http://www.mae.ro/index.php?unde=doc&id=32311&idlnk=1&cat=3 SLOVEENIA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKKIA http://www.foreign.gov.sk SOOME http://formin.finland.fi/kvyhteistyo/pakotteet ROOTSI http://www.ud.se/sanktioner ÜHENDKUNINGRIIK www.fco.gov.uk/competentauthorities Aadress teadete saatmiseks Euroopa Komisjonile: European Commission Service for Foreign Policy Instruments (FPI) Office EEAS 02/309 B-1049 Bruxelles/Brussel (Belgium) E-post: relex-sanctions@ec.europa.eu ” [1] ELT L 105, 27.4.2010, lk 1. [2] ELT L 105, 27.4.2010, lk 17. [3] ELT L 105, 27.4.2010, lk 1.